**উদ্ভাবনী কাজের শিরোনাম: “দূরে কোথাও” মোবাইল এপস ও ব্রশিয়ার এর মাধ্যমে চাঁপাইনবাবগঞ্জ জেলার ম্যাংগো ট্যুরিজমকে উৎসাহিত করে স্থানীয় অর্থনৈতিক উন্নয়ন করা**

**উদ্ভাবনী উদ্যোগ গ্রহণকারী কর্মকর্তা/ব্যক্তির তথ্যাদি :**

এ, কে, এম, তাজকির-উজ-জামান

অতিরিক্ত জেলা প্রশাসক (সার্বিক), চাঁপাইনবাবগঞ্জ

মোবাইল-০১৭১৭০৯৭৬৩২

ই-মেইল- [tajkirbd@yahoo.com](mailto:tajkirbd@yahoo.com)

**উপকারভোগীর বিবরণ:** পদ্মা- মহানন্দা-পাগলা নদী ও নদী তীরবর্তী বির্স্তৃত এলাকার পাশাপাশি উঁচু-নিচুঁ বরেন্দ্র ভূমির নান্দনিকতা চাঁপাইনবাবগঞ্জ জেলার অনন্য বৈশিষ্ট্য। সারা জেলা জুড়ে বিস্তৃত ফলের বাগান প্রাকৃতিক সৌন্দর্যকে বাড়িয়ে তুলেছে বহুগুণ। এই জেলার পুরার্কীতি সারা দেশে স্বমহিমায় উদ্ভাসিত। সোনা মসজিদ, দারসবাড়ী মসজিদ, তোহাখানা, চামাচিকা মসজিদসহ তৎকালীন রাজধানীর নানা পুরার্কীতি এই অঞ্চলকে সমৃদ্ধ করেছে। বীরশ্রেষ্ঠ মহিউদ্দিন জাহাঙ্গীর এর সমাধিস্থল রয়েছে এই জেলার শিবগঞ্জ উপজেলায়। তেভাগা আন্দোলনের বিখ্যাত নেত্রী ইলা মিত্রের স্মৃতিধন্য নাচোল উপজেলা। এই জেলার নকশীকাঁথা ও কাসা শিল্প অনন্য বৈশিষ্ট্য সম্পন্ন যা সারা দেশে প্রসিদ্ধ। সংস্কৃতির ক্ষেত্রে এই জেলার সমার্থক হিসেবে আলকাপ ও গম্ভীরার পরিচিতি। দেশের প্রধানতম আম উৎপাদনকারী জেলা চাঁপাইনবাবগঞ্জ। কানসাটে বসে এশিয়ার বৃহত্তম আমের বাজার। এই জেলায় সবকিছু মিলিয়ে পর্যটনের সম্ভাবনা অপার। বিশেষত আম কেন্দ্রিক “চাঁপাইনবাবগঞ্জ ম্যাংগো ট্যুরিজম: এর প্রচার ও প্রসার জেলা প্রশাসনের অন্যতম প্রধান লক্ষ্য। এর মাধ্যমে এই জেলায় অর্থনৈতিক বিকাশ ও উন্নয়ন ত্বরান্বিত করা সম্ভব। মোবাইল এপস “দূরে কোথাও” নতুন করে চাঁপাইনবাবগঞ্জের পর্যটন শিল্পকে বিকাশিত করার লক্ষ্যে তৈরী করা হয়েছে। এর ফলে প্রত্যক্ষভাবে বছরে ৫০,০০০ জন পর্যটক আসার সম্ভাবনা রয়েছে এবং পর্যটনকে কেন্দ্র করে এ এলাকার লোকজনের আর্থিকভাবে ১০ কোটি টাকার উপার্জনের সম্ভাবনা রয়েছে।

**উদ্যোগটি কেন গ্রহণ করা হলো (সেবার বিদ্যমান সমস্যা ও তার প্রভাব):** চাঁপাইনবাবগঞ্জ জেলার প্রাকৃতিক সৌন্দর্য, স্থাপত্য, পুরার্কীতি, ইতিহাস ও ঐতিহ্য আলাদা করে দেখার জন্য গুগল, সরকারি বা বেসরকারিভাবে পর্যটন স্থান হিসেবে চিহ্নিত করা নেই। এছাড়াও এ জেলার অর্থকরি ফল আম, নকশী কাঁথা, তামা-কাসার শিল্প ইত্যাদির পরিচিতি মূলক এ্যাপস না থাকায় এ সম্পর্কে সকলেই ওয়াকিবহাল নন। ফলে অত্যান্ত জনপ্রিয় ও সুস্বাদু ফলের স্বাদ থেকে পৃথিবীবাসি বঞ্চিত। এ সকল কারণে উদ্যোগটি গ্রহণ করা হয়।

**গৃহীত উদ্যোগের বিবরণ: এ এপসের মাধ্যমে জেলার** প্রতিটি পর্যটন স্থানকে আলাদা করে গুগল ম্যাপে সনাক্ত করা যাচ্ছে।এই এপস ব্যবহার করে এই জেলার দুটি গুরুত্বপূর্ণ প্রোডাক্ট “নিরাপদ আম” ও “নকশীকাঁথা” কেনার সুযোগ সৃষ্টি হয়েছে। সড়কপথে চাঁপাইনবাবগঞ্জে আসার জন্য বাসের টিকিট কেনার সুযোগ (ই-কর্মাস এর সুবিধাসহ), প্রচলিত ম্যাপে স্থানগুলি চিহ্নিত করায় এবং প্রতিটি স্থানের যাবতীয় তথ্য সুন্দরভাবে উপস্থাপিত হয়েছে। পর্যটকের থাকা, খাবার, উল্লেখযোগ্য কর্মকান্ড সবকিছুর আলাদা করে সুবিধার জন্য উল্লেখ করা হয়েছে। বিভিন্ন দর্শনীয় স্থানে ছবি তুলে তা তাৎক্ষণিকভাবে ফেসবুকে আপলোডের সুযোগ বৃদ্ধি পেয়েছে।

**উদ্ভাবনী উদ্যোগের প্রত্যাশিত প্রভাব/ফলাফল (টিসিভি ও সেবার মান): এ এপসটির মাধ্যমে জেলার পর্যটন শিল্পের জনপ্রিয়তা বৃদ্ধ পাবে।** এই এ্পস এবং ব্রশিয়ায় নিঃসন্দেহে সেবা গ্রহীতার সময়, খরচ ও ভিজিট কমাবে। কেন না এ্যাপস ব্যবহার করে সেবা গ্রহীতা পৃথিবীর যে কোন প্রান্ত থেকে তার আসার লক্ষ্য নির্ধারণ করতে পারবেন। প্রয়োজনীয় যোগাযোগ করতে পারবেন। যারা সরাসরি আসবে তারা এপসের মাধ্যমে বাস, রেল স্ট্যান্ড থেকেও তথ্য সংগ্রহ করতে পারবেন।

**উদ্ভাবনী উদ্যোগটি Replication/Scale up) এর সম্ভাবনা:** বর্তমানে জেলা ভিত্তিক পর্যটনের কোন এ্যাপস বা ব্রশিয়ার না থাকায় এই বিষয়টি অবহেলিত থাকে। স্থানীয়ভাবে জানা কিংবা কারো কাছে থেকে শোনা ছাড়া পর্যটনের কোন সঠিক তথ্য কোথাও নেই। দেশের গুরুত্বপূর্ণ পর্যটন এলাকাগুলোতে এ উদ্যোগটির সম্প্রসারণ ঘটানো সম্ভব।

*(এ্যাপসটি ডাউনলোড করতে google Play Store এ যেয়ে “দূরে কোথাও” এ্যাপসটি ইনস্টল করুন)*